ΣΩΜΑΤΕΙΟ ΣΥΝΤΑΞΙΟΥΧΩΝ ΔΙΥΛΙΣΤΗΡΙΟΥ ΜΟΤΟΡ-ΟΙΛ

ΠΡΑΚΤΙΚΟ 3

Σήμερα 28 Αυγούστου ημέρα Παρασκεύη και ώρα 10:00 π.μ. στο γραφείο του Σωματείου στο Εργατικό Κέντρο Κορίνθου συνήλθε το Δ/Σ με κύριο θέμα συζήτησης το ασφαλιστικό πρόγραμμα και την προσφορά της ασφαλιστικής εταιρείας internasional life μέσω του ασφαλιστικού πράκτορα Κου Φλόκα Κων/νου. Το Δ/Σ παρουσιάζει απαρτία, παρόντες όλα τα μέλη του και αρχίζει η συνεδρίαση.

Το λόγο παίρνει ο πρόεδρος και εξηγεί στα μέλη την διαδικασία των εγγράφων αιτημάτων προς διάφορες ασφαλιστικές εταιρείες για ένα ασφαλιστικό πρόγραμμα ιατροφαρμακευτικής περίθαλψης περίπου σαν αυτό που έχουμε προκειμένου να πετύχουμε καλύτερες προσφορές

Βάσει του καταστατικού οι διαδικασίες αυτές είναι υποχρεωτικές και πρέπει να τηρούνται για όλες τις δραστηριότητες του Σωματείου, συνεστιάσεις, εκδρομές, αγορές υλικών κ.τ.λ. Η προσωρινή Διοίκηση είχε στείλει επιστολές προς την ING, Υδρόγειο, Εθνική και Internasional life, εκτός της τελευταίας οι υπόλοιπες ζήτησαν οικονομικό απολογισμό του προγράμματος που έχουμε ήδη στην Ευρωπαϊκή Πίστη επί τρία έτη.

Τέτοια οικονομικά στοιχεία δεν μπορούσαμε να τα παρέχουμε διότι το πρόγραμμα δεν αφορούσε μόνο εμάς αλλά και το Πανελλαδικό Σωματείο και ο διαχωρισμός σε αυτή την περίπτωση ήταν αδύνατος, πέραν τούτου από οικονομικής πλευράς δεν πήγαινε καλά και ήταν βέβαιο ότι καμία ασφαλιστική δεν θα αναλάμβανε με αυτούς τους όρους. Στην συνέχεια τον λόγο πήρε ο ασφαλιστής για να μας εξηγήσει τους όρους του συμβολαίου που μας πρότεινε. Τελειώνοντας ο Κος Φλόκας τα μέλη της Διοίκησης έκαναν διάφορες ερωτήσεις και έλαβαν τις αντίστοιχες απαντήσεις και ο ασφαλιστής αποχώρησε από το γραφείο. Στην συνέχεια έγινε ευρεία συζήτηση μεταξύ των μελών της Διοίκησης παρουσία και του συναδέλφου Κούτμου Δημ. σαν ποιο γνώστη στα ασφαλιστικά θέματα να βοηθήσει στο να πάρουμε μια απόφαση. Ο διάλογος κατέληξε ότι η παρούσα προσφορά δεν κάλυπτε επαρκώς τις ανάγκες των μελών μας διότι διαχώριζε τις ασφαλιστικές καλύψεις αναλόγως την ηλικία του κάθε ασφαλισμένου. Αποφασίσαμε να ζητήσουμε μια νέα προσφορά με διαφορετικούς όρους. Επίσης εγκρίθηκαν δαπάνες 30 (τριάντα ευρώ) αποστολή εγγράφων μηνός Αυγούστου όπως και προγραμματισμένα έξοδα 200ευρώ ιστοσελίδα 95ευρώ ΟΤΕ, 150ευρώ αγορά ενός μικρού ψυγείου για το γραφείο, 100ευρώ στην ΔΟΥ Κορίνθου, 50ευρώ φοροτεχνικός, 95ευρώ ΟΤΕ Ωκτωβρίου, 60ευρώ έξοδα κίνησης. Μην έχοντας άλλα θέματα κλείνει η σημερινή συνεδρίαση.

Κόρινθος 28/08/2015

Ο Πρόεδρος Ο Γεν.Γραμματέας

Λεωνάκης Παν. Δήμας Μάριος

Τα μέλη

Αλεξανδράκης Χαρ. Μιχαλόπουλος Βας. Γιανούδης Ιωάννης

Καλτεζάς Γεώργιος Κωστάρας Κων/νος.